
	БББ мақсаты 

	Жоғары білікті, бәсекеге қабілетті магистрлерді және терең экономикалық талдау жүргізіп, тиімді басқарушылық және инвестициялық шешімдер қабылдай білетін, экономикадағы қазіргі заманғы цифрлық және мінез-құлықтық құралдарды қолдана алатын, сондай-ақ ұйымдардың тұрақты дамуын қамтамасыз ету үшін жаһандық және жергілікті сын-қатерлер жағдайында тиімді басқару қабілетіне ие мамандарды даярлау.

	№
			Оқытудың нәтижесі

	1
	Халықаралық іскерлік және экономикалық ақпаратты талдау мен түсіндіруді, басқарушылық презентациялар мен талдамалық материалдарды дайындауды, инвестициялық және қаржылық құжаттамамен жұмысты, сондай-ақ халықаралық кәсіби ортада тиімді өзара іс-қимылды қоса алғанда, экономика және басқару саласында шет тілінде кәсіби және ғылыми коммуникацияны жүзеге асыра алады.

	2
	Белгісіздік жағдайында негізделген басқарушылық шешімдер қабылдау, команда жұмысын тиімді ұйымдастыру, рөлдер мен ресурстарды бөлу, сондай-ақ этикалық нормалар мен стратегиялық мақсаттарды ескере отырып көшбасшылық жасай алады.

	3
	Экономикалық шешімдерді негіздеу және әлеуметтік-экономикалық жүйелердің дамуын болжау үшін математикалық және статистикалық талдау әдістерін қоса алғанда, сандық және сапалық әдістерді қолдана отырып, экономикалық процестерді талдайды және модельдей алады.

	4
	Кәсіби және академиялық ортада зерттеу деректерін жинауды, түсіндіруді және ұсынуды қоса алғанда, заманауи теориялық тәсілдер мен аналитикалық әдістерді қолдана отырып, ғылыми негізделген экономикалық зерттеулерді әзірлейді және енгізе алады.

	5
	Ұйымның тиімділігін арттыру мақсатында өзгермелі орта жағдайында мінез-құлық факторларын, эконометрикалық модельдеудің нәтижелерін және цифрлық аналитикалық құралдарды ескере отырып, басқарушылық ықпалды жүзеге асыра алады.

	6
	Ішкі және сыртқы талдау негізінде компанияның бәсекеге қабілеттілігін бағалайды, бизнестің тұрақты дамуы мен ұзақ мерзімді мақсаттарына қол жеткізуге бағытталған стратегиялық басқару шешімдерін тұжырымдайды және іске асыра алады.

	7
	Қолданбалы экономикалық талдауға, жобалардың инвестициялық тартымдылығын бағалауға және тәуекелдерді бағалауға негізделген инвестициялық шешімдерді негіздей алады, ресурстарды ұтымды бөлуді қамтамасыз етеді.

	8
	Экономиканың әртүрлі секторларындағы экономикалық процестерді зерттеу, болжау және басқару үшін цифрлық технологияларды, соның ішінде жасанды интеллект пен үлкен деректерді талдау құралдарын қолдана алады.

	9
	Ұйымдар қызметіне кешенді қаржылық және экономикалық талдау жүргізу, тиімділікті арттыру резервтерін анықтау және қаржы-шаруашылық қызметті жетілдіру жөнінде ұсыныстар әзірлей алады.

	10
	[bookmark: _GoBack]Экономиканың жаһандық және цифрлық трансформациясы жағдайында орнықтылықты, бәсекеге қабілеттілікті және жұмыс істеу тиімділігін арттыруға бағытталған ұйымдарды дамытудың экономикалық стратегияларын қалыптастырады және іске асыра алады.




